CELEX: 32005R1318
Language: sl
Date: 2005-08-11
Title: Uredba Komisije (ES) št. 1318/2005 z dne 11. avgusta 2005 o spremembi Priloge II k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil

12.8.2005   
            
            
               SL
            
            
               Uradni list Evropske unije
            
            
               L 210/11
            
         
      UREDBA KOMISIJE (ES) št. 1318/2005
   z dne 11. avgusta 2005
   o spremembi Priloge II k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (1), in zlasti druge alinee člena 13 Uredbe,
   ob upoštevanju naslednjega:
   
               (1)
            
            
               V skladu s postopkom, predvidenim v členu 7(4) Uredbe (EGS) št. 2092/91, so določene države članice od leta 2002 predložile podatke glede vključitve določenih proizvodov v Prilogo II k navedeni uredbi.
            
         
               (2)
            
            
               Industrijsko apno, stranski proizvod proizvodnje vakuumske soli iz slanice, ki jo najdemo v gorah, se šteje kot bistveno za določeno izboljšavo tal in prehranske zahteve v nekaterih državah članicah in po ugotovitvah nima škodljivih vplivov na okolje.
            
         
               (3)
            
            
               Za kalcijev hidroksid se je izkazalo, da je bistven za obvladovanje glivičnih bolezni pri sadnem drevju v določenem podnebju. Nadzor nad to boleznijo pri ekološki pridelavi je težaven in zahteva uporabo bakra, ki jo lahko zmanjšamo z uporabo kalcijevega hidroksida.
            
         
               (4)
            
            
               Etilen je že vključen v del B Priloge II k Uredbi (EGS) št. 2092/91 kot snov s tradicionalno uporabo v ekološkem kmetijstvu. Pokazalo se je, da je primerno izpolniti pogoje za uporabo navedene snovi, da bi poleg banan zajeli nekatere druge vrste sadja, pri katerem je etilen potreben za pridelavo.
            
         
               (5)
            
            
               Prilogo II k Uredbi (EGS) št. 2092/91 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 14 Uredbe (EGS) št. 2092/91 –
            
         SPREJELA NASLEDNJO UREDBO:
   Člen 1
   Priloga II k Uredbi (EGS) št. 2092/91 se spremeni v skladu s Prilogo k tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. avgusta 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 198, 22.7.1991, str. 1. Uredba, kakor je bila nazadnje spremenjena z Uredbo Komisije (ES) št. 2254/2004 (UL L 385, 29.12.2004, str. 20).
   
      PRILOGA
      Priloga II k Uredbi (EGS) št. 2092/91 se spremeni:
      
                  1.
               
               
                  V preglednici dela A „Sredstva za gnojenje in izboljšanje rodovitnosti tal“ se vstavi naslednji vpis za vpis „industrijsko apno iz proizvodnje sladkorja“:
                  
                              Ime
                           
                           
                              Opis, zahteve glede sestave, pogoji uporabe
                           
                        
                              „Industrijsko apno iz proizvodnje vakuumske soli
                           
                           
                              Stranski proizvod proizvodnje vakuumske soli iz slanice, ki jo najdemo v gorah
                              Potreba, ki jo prizna kontrolni organ“
                           
                        
            
                  2.
               
               
                  V delu B „Pesticidi“, točka 1. „Fitofarmacevtska sredstva“se spremeni:
                  
                              (a)
                           
                           
                              V preglednici IV „Druge snovi iz tradicionalne uporabe v ekološkem kmetijstvu“, se nadomesti vpis v zvezi z „etilenom“
                              
                                          Ime
                                       
                                       
                                          Opis, zahteve glede sestave, pogoji uporabe
                                       
                                    
                                          „(*) Etilen
                                       
                                       
                                          Dozorenje banan, kivijev in kakijev; Povzročitev cvetenja ananasa
                                          Potreba, ki jo prizna kontrolni organ“
                                       
                                    
                        
                              (b)
                           
                           
                              Naslednja preglednica V se doda:
                              „V.   Druge snovi
                              
                                          Ime
                                       
                                       
                                          Opis, zahteve glede sestave, pogoji uporabe
                                       
                                    
                                          Kalcijev hidroksid
                                       
                                       
                                          Fungicid
                                          Samo pri sadnem drevju, vključno z drevesnicami, za nadzor Nectrie galligene“